wickkiey/tamil-wikipedia-markdown huggingface dataset:
# அப்துல் கரீம் கான்


**உஸ்தாத் அப்துல் கரீம் கான்** (**Abdul Karim Khan**) (11 நவம்பர் 1872 - 27 அக்டோபர் 1937) இவர் ஓர் இந்தியப் பாரம்பரிய இசைப் பாடகரும், தனது உறவினரான அப்துல் வாகித் கானுடன் கிரானா கரானாவின் (பாடும் பாணி) நிறுவனருமாவார்.  

## ஆரம்பகால வாழ்க்கையும் பின்னணியும்
அப்துல் கரீம் கான் 1872 நவம்பர் 11 ஆம் தேதி உத்தரபிரதேசத்தின் சஹரன்பூரில் உள்ள கைரானா நகரில் இசை பாரம்பரியம் கொண்ட ஒரு குடும்பத்தில் பிறந்தார். இந்த ஊர் இசைக்கலைஞர்கள் குலாம் அலி மற்றும் குலாம் மௌலா ஆகியோருக்கு வேர்களைக் கண்டறிந்தது. இவரது தந்தை காலே கான், குலாம் அலியின் பேரன். அப்துல் கரீம் கான் தனது மாமா அப்துல்லா கான் மற்றும் தந்தை காலே கான் ஆகியோரிடமிருந்து பயிற்சி பெற்றார். இவர் மற்றொரு மாமா, நான்ஹே கானிடமிருந்து வழிகாட்டுதலையும் பெற்றார். குவாலியர் கரானாவின் உஸ்தாத் ரஹ்மத் கானால் இவர் இசை ரீதியாக செல்வாக்கு பெற்றார். குரல் மற்றும் சாரங்கி தவிர, வீணை, சித்தார், கைம்முரசு இணையையும் கற்றுக்கொண்டார்.  

ஒரு கதையின்படி, இவர் ஆரம்பத்தில் சாரங்கி இசைக்கலைஞராக இருந்தார். ஆனால் சாரங்கி கலைஞர்களின் வாழ்க்கை நிலை குறைவாக இருந்ததால் குரலிசைக்கு மாற முடிவு செய்தார். தனது ஆரம்ப ஆண்டுகளில், இவர் தனது சகோதரர் அப்துல் ஹக் உடன் பாடினார். பின்னர், பரோடா மாநில மன்னர் இந்த பாடும் இரட்டையர்களால் ஈர்க்கப்பட்டு இவர்களை தனது அரசவை இசைக்கலைஞர்களாக மாற்றினார்.  

## சொந்த வாழ்க்கை
அரச குடும்பத்தைச் சேர்ந்த சர்தார் மாருதி ராவ் மானேவின் மகளான தாராபாய் மானேவை இவர் சந்தித்தார். இவர்கள் திருமணம் செய்ய முடிவு செய்தபோது, பரோடாவிலிருந்து வெளியேற்றப்பட்டனர். இந்த இணை மும்பையில் குடியேறியது. 1922 ஆம் ஆண்டில், தாராபாய் மானே அப்துல் கரீம் கானை விட்டு வெளியேறினார். இது இவரது இசையில் பெரும் தாக்கத்தை ஏற்படுத்தியது - இது இவருக்குள் தீவிரமான மற்றும் தியானத்தை ஏற்படுத்தியது .  

இவருக்கு கபூரன் என்ற முதல் மனைவியும் இருந்தார். அவர் மற்றொரு கிரானா மேதையான் அப்துல் வாகித் கானின் சகோதரியாவார். இவர் ஒரு தியாகராஜ கிருதியைக் கூட பதிவு செய்துள்ளார். குவாலியர் கரானாவின் ரஹ்மத் கானால் இவர் ஈர்க்கப்பட்டார். இவர் பல இசைக்கருவிகள், குறிப்பாக வீணை மற்றும் சாரங்கி ஆகியவற்றில் நிபுணராக இருந்தார். இசைக்கருவிகள் பழுதுபார்ப்பதில் நிபுணரான இவர், எல்லா இடங்களிலும் பழுதுபார்ப்பதற்கான தனது கருவிகளை தன்னுடன் எடுத்துச் சென்றார். . . "  

## சீடர்கள்
இவரது சீடர்களில் இராமச்சந்திர குந்த்கோல்கர் (சவாய் கந்தர்வன்), கணபதி ராவ் கௌரவ், சுரேஷ்பாபு மானே, ரோசன் ஆரா பேகம், விசுவநாத் ஜாதவ் ஆகியோர் அடங்குவர்.  

## இறப்பு
புதுச்சேரிக்குச் சென்று கொண்டிருந்த இவருக்கு, நெஞ்சு வலி ஏற்பட்டது. 1937ஆம் ஆண்டு அக்டோபர் 27ஆம் தேதி செங்கல்பட்டு சிங்கபெருமாள்கோவில் தொடருந்து நிலையத்தில் நடைமேடையில் அமைதியாக மரணமடைந்தார். இவர் தனது வாழ்நாளின் கடைசி சில மணிநேரங்களை கடவுளை நினைத்து, தொழுகை செய்து, இராக தர்பாரியில் கல்மாவைப் படித்தார்.
# சவாய் கந்தர்வன்


**இராமச்சந்திர குண்ட்கோல்கர் சௌன்சி**, (19 சனவரி 1886 - 12 செப்டம்பர் 1952) பிரபலமாக **பண்டிட் சவாய் கந்தர்வன்** என்று அறியப்படும் இவர் கருநாடகாவைச் சேர்ந்த பிரபல இந்துஸ்தானி இசைப் பாடகராவார் கிராணா கரானா பாணியில் இவர் மேதையாக இருந்தர். இவர் உஸ்தாத் அப்துல் கரீம் கானின் முதல் மற்றும் முன்னணி சீடராகவும், பாரத ரத்னா பரிசு பெற்ற பீம்சென் ஜோஷியின் குருவாகவும் இருந்தார். கிரந்தர் கரணாவின் பாணியை தனது திறமையான சீடர்களான பீம்சென் ஜோஷி, கங்குபாய் ஹங்கல், பைரோசு தஸ்தூர், மற்றும் பண்டிட். பசவராஜ் ராஜ்குரு ஆகியோரைக் கொண்டு பிரபலபடுத்தினார்.  

## ஆரம்பகால வாழ்க்கை மற்றும் பின்னணி
இவர்,தேசஸ்த் பிராமணர் குடும்பத்தில் 1836 சனவரி 19 அன்று கர்நாடகாவின் தார்வாட்டில் இருந்து 19&nbsp;கி.மீ. தொலைவிலுள்ள குந்தோலில் பிறந்தார். இவர் இராம்பாபு என்று அறியப்பட்டார். இவரது தந்தை கணேஷ் சௌன்சி, உள்ளூர் நில உரிமையாளரும், நடிகருமான இரங்கன்னாகவுடா என்பவரிடம் எழுத்தராக இருந்தார். ஆரம்பத்தில், இவர் கல்வி மேல் ஆர்வம் காட்டவில்லை. ஆனால் இவர் கவிதைகளை "இனிமையாக" பாடினார் என்பதால் தனது ஆசிரியர்களால் அடுத்தடுத்த வகுப்புகளுக்கு முன்னேற்றப்பட்டார். பின்னர், ஹூப்ளியிலுள்ள இலாமிங்டன் உயர்நிலை பள்ளியில் அனுமதிக்கப்பட்டார். இவரது தந்தைக்கு தனது மகனின் கல்விக்கு நிதியளிப்பது கடினமாக இருந்தது. எனவே இறுதியில் இவரது பள்ளிப்படிப்பு நிறுத்தப்பட்டது.  

## இசையில் துவக்கம்
இவரது கல்வியை நிறுத்திய பின்னர், இவரது தந்தை குந்தோலில் பல்வந்த்ராவ் கோல்கத்கர் என்ற இசை ஆசிரியரின் கீழ் பயிற்சி அளித்தார். அவரிடமிருந்து இவர், 75 துருபாத் இசைப்பாடல்களும், 25 தரனா இசைப்பாடல்களும், நூறு பிற பாடல்களும் ஒரு சில தாளங்களிலும் தேர்ச்சி பெற்றார். கோல்கட்கர் 1898 இல் இறந்தார். இவரது பயிற்சி வழிகாட்டுதல் இல்லாததால் முழுமையற்றதானது.  

## உஸ்தாத் அப்துல் கரீம் கான்
உயர்நிலைப் பள்ளிக்கு தினமும் ஹூப்ளிக்கு பயணம் செய்யும்போது இவர் அங்கு நடக்கும் தினசரி கலாச்சார நிகழ்ச்சிகளில் தீவிரமாக பங்கேற்றார். அங்கு இவர் நாடகங்களைப் பார்ப்பதற்கும் இசையினைக் கேட்பதற்கும் நேரம் செலவிட்டார். ஒருமுறை, இவர் ஒரு உஸ்தாத் அப்துல் கரீம் கான் பாடுவதைக் கேட்டு, உடனடியாக வசீகரிக்கப்பட்டார். அப்போதிருந்து, உஸ்தாத்தின் உதவியை விரும்பினார். கிரானா கரானாவின் நிறுவனர் அப்துல் கரீம் கான் கர்நாடகாவில் சுற்றுப்பயணம் மேற்கொண்டிருந்த காலம் அது. இவர் பெரும்பாலும் நடிகர்களுடன் பல நாட்கள் தங்கியிருப்பார். அப்துல் கரீம் கான் கர்நாடகாவில் சுற்றுப்பயணம் செய்யும்போது இவரது தந்தை பணியாற்றும் வீட்டில் தங்கத் தொடங்கினார். அத்தகைய ஒரு பயணத்தில் இவருக்கு அவரிடம் பயிற்சி மேற்கொள்ளும் ஒரு வாய்ப்பு இவருக்கு ஏற்பட்டது. அப்துல் கரீம் கான் தன்னிடம் குறைந்தது எட்டு வருடங்களாவது பயிற்சி மேற்கொள்ள வேண்டும் என இவரைக் கேட்டுக்கொண்டார்.  

## தொழில்
தனது ஆசிரியரின் விருப்பத்திற்கு மாறாக, ஒரு நாடக நிறுவனத்தில் சேர்ந்து மராத்தி நாடகங்களில் பாடகராக பிரபலமடைந்தார். இவர், மராத்தி நாடகங்களில் மேதையான பால கந்தர்வனுக்கு அடுத்து பெண் வேடங்களில் நடித்ததற்காக பாராட்டுகளைப் பெற்றார். இவர் கோவிந்த்ராவ் தெம்பேவின் சிவ்ராஜ் நாடக மண்டலியில் சில காலம் பணியாற்றினார். அங்கு பெண் வேடங்களில் நடித்தார்.  
## இறப்பு
1942 ஆம் ஆண்டில், தனது 56 வயதில், பக்கவாத நோயால் பாதிக்கப்பட்ட பின்னர் இவரது கச்சேரி வாழ்க்கை திடீரென முடிந்தது. ஆனால் இவர் 1952இல் தான் இறக்கும் வரை தொடர்ந்து கற்பித்தார். இந்த விழா முதல் இரண்டு தசாப்தங்களாக ஒரு சாதாரண அளவில் நடைபெற்றது. ஆனால் இது 1970கள் மற்றும் 1980களில் பிரபலமானது.
# கார்கில் சதுக்கம்


**கார்கில் சதுக்கம்** *(Kargil Chowk)* என்பது போர் நினைவுச்சின்னம் ஆகும். இது பாட்னாவின் காந்தி மைதானத்தின் வடகிழக்கு மூலையில் 2000ஆம் ஆண்டில் நிறுவப்பட்டது. இது 1999ல் கார்கில் போரில் தங்கள் உயிரைத் தியாகம் செய்த பீகார் மற்றும் ஜார்க்கண்ட் வீரர்களுக்காக அர்ப்பணிக்கப்பட்டுள்ளது.  

## கார்கில் சதுக்கத்தில் பொறிக்கப்பட்ட வீரர்களின் பட்டியல்
கார்கில் சதுக்க போர் நினைவிடத்தில் பொறிக்கப்பட்ட தியாகிகளின் பெயர்கள் பின்வருமாறு.  

- மேஜர் சந்திரபூஷன் திவேதி
- ஜெனரல் திகம்பர் தீட்சித், பாலமூ
- ஜெனரல் பிரபாகர் குமார் சிங், பாகல்பூர்
- நாயக் கணேஷ் பிரசாத் யாதவ், பட்னா
- லான்ஸ் நாயக் ரம்பச்சன் ராய், வைசாலி
- லான்ஸ் நாயக் வித்யானந்த் சிங், போஜ்பூர்
- நாயக் பிஷுனி ராய், சரண்
- நாயக் சுபேதார் நாகேஸ்வர் மகாடோ, ராஞ்சி
- நாயக் நீரஜ் குமார், லக்கிசராய்
- நாயக் சுனில் குமார் சிங், முசாபர்பூர்
- ஹவல்தர் ரத்தன்குமார் சிங், பாகல்பூர்
- சிப்பாய் ஹார்டியோ பிரசாத் சிங், நாளந்தா
- சிப்பாய் ரம்பு சிங், சீவான்
- சிப்பாய் அரவிந்த்குமார் பாண்டே, பூர்வி சம்பரன்
- சிப்பாய் பிரமோத் குமார், பூர்வி சம்பரன்
- சிப்பாய் அரவிந்த்குமார் பாண்டே, பூர்வி சம்பரன்
- சிப்பாய் ராமன் குமார் ஜா, சஹரன்பூர்
- சிப்பாய் ஹரிகிருஷ்ண ராம், சிவான்

## கலாச்சாரத்தில்
தற்பொழுது கார்கில் சதுக்கத்தில் பொது மக்கள் வீரர்களுக்கு அஞ்சலி செலுத்துவதற்கும், எதிர்ப்பு தெரிவிப்பதற்கும், நீதிகேட்டும் மெழுகுவர்த்தி ஏந்தி அணிவகுப்புகளை நடத்துகிறார்கள்.
# அனாவ், துர்க்மெனிஸ்தான்



**அனாவ்** ( *Anau* அல்லது *Annau*) என்பது துர்க்மெனிஸ்தானில் உள்ள ஒரு நகரம் ஆகும். இது அஹால் மாகாணத்தின் தலைநகரம் ஆகும். இது அசுகாபாத்தின் தென்கிழக்கில் 8. கி.மீ. தொலைவில்&nbsp;எம் 37 நெடுஞ்சாலையால் இணைக்கப்பட்டுள்ளது.  

*அனாவ்* என்பது பாரசீக *Âbe nav* (آب نو) பாரசீக மொழிச் சொல்லாகும். இதன் பொருள் "புதிய நீர்" என்பதாகும்.  

2003 ஆம் ஆண்டில், நகரில் ஒரு புதிய விளையாடரங்கம் உருவாக்கபட்டது. 2005 ஆம் ஆண்டில் 'அக் புக்டே (வெள்ளை கோதுமை) அருங்காட்சியகம்' என்று அழைக்கப்படும் ஒரு அருங்காட்சியகம் உருவாக்கப்பட்டது.  

## தொல்லியல்

தெற்கு துர்க்மெனிஸ்தானின் கலாச்சார வரிசையில் புதிய கற்கால ஜீதுன் கலாச்சாரத்தைத் தொடர்ந்து, சால்கோலிதிக் அனாவ் கலாச்சாரம் கிமு 4500 க்கு முற்பட்ட காலத்தில் நிலவியது.  

1990 மற்றும் 2000 களில் துர்க்மென்-அமெரிக்க கூட்டு தொல்லியல் ஆய்வு மூலம் அனாவ் அகழப்பட்டது.  

அனாவ் பண்டைய பட்டுச் சாலையில் ஒரு தங்குமிடமாக இருந்தது. நன்றாக வர்ணம் பூசப்பட்ட மட்பாண்டங்கள் இங்கே கிடைக்கபெற்றன.
# சோமோ யும்மோ


**சோமோ யும்மோ** *(Chomo Yummo)* இந்தியாவின் சிக்கிம் மாநிலத்திற்கும் சீனாவின் திபெத் பகுதிக்கும் இடையிலுள்ள இமயமலையில் அமைந்துள்ள ஒரு சிகரமாகும். இச்சிகரத்தின் உயரம் 6829 மீட்டர் அல்லது 22405 அடிகளாகும்.  
திபெத்திய மொழியில் சோமோ என்ற சொல்லின் பொருள் இறைவி அல்லது பெண் என்பதாகும்.  
## வரலாறு
1911 ஆம் ஆண்டு இசுக்காட்லாந்தைச் சேர்ந்த மலையேற்ற வீரர் அலெக்சாண்டர் கெல்லாசு என்பவர் முதன் முதலில் சோமோ யும்மோ சிகரத்தை ஏறி வெற்றிகண்டார்.  
## இதையும் காண்க
- எவரெசுட்டு சிகரம்
# பால்கனாபாத்


**பால்கனாபாத்** (**Balkanabat** (Балканабат), முன்னர் **Nebit-Dag** மற்றும் **Neftedag** என அழைக்கபட்டது ) என்பது மேற்கு துர்க்மெனிஸ்தானில் உள்ள உள்ள ஒரு நகரமாகும். மேலும் இது நாட்டின் மிகப்பெரிய மாகாணமான பால்கன் மாகாணத்தின் தலைநகராகும். இது 17 மீட்டடர் உயரத்தில் , அமைந்துள்ளது.  

பால்கனாபத் பால்கன் டாக்லரி மலைத்தொடரின் அடிவாரத்தில் அமைந்துள்ளது. பால்கனாபாத் அஷ்கபாத்துக்கு மேற்கே சுமார் 450&nbsp; கி.மீ தொலைவிலும், &nbsp;துறைமுக நகரமான துர்க்மன்பாஷிக்கு கிழக்கே 160 கி.மீ. தொலைவிலும் உள்ளது. அஷ்கபாத்துக்கு நாள்தோறும் வானூர்தி பயணத்துக்கு திட்டமிடப்பட்ட வானூர்தி நிலையம் இந்த நகரத்தில் உள்ளது.  

## மக்கள் வகைப்பாடு
இங்கு வாழும் மக்களில் பெரும்பாலோர் துர்க்மென்கள் என்றாலும் மற்ற இன மக்களான உருசியர்கள், கசக்குகள், லெஸ்கின்ஸ், அசர்பைஜானியர்கள், ஆர்மீனியர்கள், உஸ்பெக்கியர், தாதர்கள், கரக்கல்பாக்ஸ். தஜிக்குகள் போன்றோரும் காணப்படுகிறனர்.  

## காலநிலை
கோப்பன் காலநிலை வகைப்பாட்டின் படி *பால்கனாபாத்தில்* குளிர் பாலைவன காலநிலை ( *BWk* ) நிலவுகிறது.
# நிக்கோலே சினின்


**நிக்கோலே நிக்கோலேவிச் சினின்** *(Nikolay Nikolaevich Zinin)* உருசியாவைச் சேர்ந்த கரிம வேதியியலாளர் ஆவார். 1812 ஆம் ஆண்டு ஆகத்து மாதம் 25 ஆம் நாள் இவர் அசர்பைசானிலுள்ள சூசா நகரத்தில் பிறந்தார்.  

## வாழ்க்கை
உருசியாவின் கசான் நகரத்திலுள்ள கசான் பல்கலைக்கழகத்தில் சிரின் படித்தார. அங்கு கணிதத்தில் பட்டம் பெற்றார் ஆனால் 1835 ஆம் ஆண்டில் வேதியியல் கற்பிக்கத் தொடங்கினார். திறமைகளை மேம்படுத்துவதற்காக ஐரோப்பாவில் சிறிது காலம் படிக்கும்படி கேட்டுக்கொள்ளப்பட்டதற்கு இணங்க இவர் 1838 மற்றும் 1841 ஆம் ஆண்டுகளுக்கு இடையில் அங்கு படித்தார். செருமன் நாட்டிலுள்ள கீசன் நகரில் இயசுடசு லிபிக்குடன் சேர்ந்து சினின் படித்தார். அங்கு பென்சோயின் ஒடுக்கம் குறித்த தனது ஆராய்ச்சியை முடித்தார், இது பல ஆண்டுகளுக்கு முன்பே லிபிக் கண்டுபிடித்த வேதி வினையாகும். தான் முனைவர் பட்டம் பெற்ற செயிண்ட் பீட்டர்சுபர்க் பல்கலைக்கழகத்தில் சினின் தனது ஆராய்ச்சி முடிவுகளை சமர்ப்பித்தார். கசான் பல்கலைக்கழகத்தில் வேதியியல் பேராசிரியராக பணிபுரிந்து கொண்டிருந்த சினின் சினின் 1847 ஆம் ஆண்டு செயிண்ட் பீட்டர்சுபர்க் பல்கலைக்கழகத்திற்காக அங்கிருந்து வெளியேறினார். செயிண்ட் பீட்டர்சுபர்க் அறிவியல் கழகத்தின் உறுப்பினராகவும் உருசிய இயற்பியல் மற்றும் வேதியியல் சமூகத்தின் முதலாவது தலைவராகவும் சினின் இருந்துள்ளார்.  

புகழ்பெற்ற சுவீடன் நாட்டு அறிவியலாளர் ஆல்பிரட் நோபலின் இளம் பருவத்தில் சினின் அவருக்கு தனி ஆசிரியராக கற்பித்துள்ளார்.  

## பணிகள்

சினின் வினை அல்லது சினின் குறைப்பு வினை என்ற பெயர் வினைக்காக இவர் நன்கு அறியப்படுகிறார். இவ்வினையில் நைட்ரோபென்சீன் போன்ற நைட்ரோ அரோமாட்டிக்கு பொருட்கள் அமோனியம் சல்பைடுகளுடன் சேர்க்கப்பட்டு குறைத்தல் வினை மூலம் அமீன்களாக மாற்றப்படுகின்றன. 1842 ஆம் ஆண்டு அனிலினை அடையாளம் காண்பதில் சினின் முக்கியப் பங்கு வகித்தார்.  

1880 ஆம் ஆண்டு பிப்ரவரி மாதம் 18 அன்று உருசியாவின் செயிண்ட் பீட்டர்சுபர்க்கில் இறந்தார்.
# தகோகுஸ்


**தகோகுஸ்** (*Daşoguz* (மேலும் Dashoguz, Dasoguz; என்வும் அழக்கபட்டுகிறது) இது முன்னர் அதாவது 1992 வரை **Tashauz** (என அழைக்கப்படது, மேலும் 1992-1999 வரை **Dashkhovuz** என அழைக்கபட்டது ), என்பது வடக்கு துர்க்மெனிஸ்தானில் உள்ள ஒரு நகரம். இது தகோகுஸ் மாகாணத்தின் தலைநகரம் ஆகும். இது உசுபெக்கிசுத்தான் எல்லையிலிருந்து சுமார் 10 கி.மீ தூரத்தில் உள்ளது.  

## நிலவியல்
இது கடல் மட்டத்திலிருந்து சராசரியாக 88 மீட்டர் உயரத்தில் அட்சரேகை 41.833 ° வடக்கில், தீர்க்கரேகை 59.9667 ° கிழக்கில் அமைந்துள்ளது. இது உஸ்பெகிஸ்தா<nowiki/>னின் நுகுஸிலிருந்து சுமார் 76.7 கி.மீ. (47.7 மைல்), அஷ்கபத்திலிருந்து 460 கி.மீ. (290 மைல்) தொலைவில் உள்ளது. இதன் அருகிலுள்ள சரிகாமிஷ் ஏரியில், 65 வகையான மீன்களைக் காணலாம்.  

### காலநிலை
தகோகுஸ் குளிர்ந்த பாலைவன காலநிலையைக் கொண்டுள்ளது ( *பி.டபிள்யூ.கே*, கோப்பென் காலநிலை வகைப்பாட்டின் படி), நீண்ட, வெப்பமான கோடைகாலத்தைக் கொண்டுள்ளது. குளிர்காலம் ஒப்பீட்டளவில் குறுகியதாக இருக்கும், ஆனால் மிகவும் குளிராக இருக்கும். ஆண்டு மழைப்பொழிவு சராசரியாக 100 &nbsp;மிமீ (3.93&nbsp;அங்) ஆகும்.  

## மக்கள் வகைப்பாடு
தகோகுஸின் மக்கள்தொகை 166,500 (1999 மக்கள் தொகை கணக்கெடுப்பு மதிப்பீடு) ஆகும். இதன் மக்களில் பெரும்பான்மையராக துர்க்மென் மற்றும் உஸ்பெக் மக்கள் உள்ளனர். இதில் குறைந்த எண்ணிக்கையில் உருசியர்கள், கொரியர்கள், கரகல்பாக்ஸ், தாதர்கள் போன்றோர் உள்ளனர். தற்போதைய. முன்னாள் ஜனாதிபதி சபர்முரத் நியாசோவ்வால் கட்டாயப்படுத்தி இடம்பெயரவைக்கபட்டவர்களில் ஏராளமானோர் நகரத்தை ஒட்டியுள்ள இடங்களில் மீளக்குடியமர்த்தப்பட்டுள்ளனர்.  

## வரலாறு
இதன் வரலாற்றின் துவக்கத்தில், இது பட்டுப் பாதையில் ஒரு பிரபலமான தங்குமிடமாக இருந்தது. ஏனெனில் இங்கு ஒரு நீரூற்று இருந்தது. 19 ஆம் நூற்றாண்டின் ஆரம்பத்தில் உருசியர்களால் தாஷாஸ் என்ற பெயரிலான கோட்டை இங்கு நிறுவப்பட்டது. சுதந்திரத்திற்குப் பிறகு 1992 இல் இதன் துர்க்மென் வடிவமான டாஷ்கோவஸ் என்றும், 1999 ல் ஜனாதிபதி நியாசோவின் உத்தரவின் பேரில் டகோகுஸ் என்றும் மாற்றப்பட்டது; நவீன நகரம் சோவியத்தால் வடிவமைக்கப்பட்ட ஒரு நகரமாகும். இது பல நினைவுச்சின்னங்கள், அருங்காட்சியகங்கள் உள்ளூர் நிர்வாக மற்றும் கலாச்சார மையமாகவும் தொடருந்து சந்திப்பாகவும் செயல்படுகிறது.  

## போக்குவரத்து
தகோகுஸ் வானூர்தி நிலையத்திலிருந்து அஷ்கபாத், மேரி, துர்க்மெனாபாத், பால்கனாபாத், துர்க்மென்பாஷி, போன்ற இடங்களுக்கு துர்க்மெனிஸ்தான் ஏர்லைன்ஸ் வழியாக இணைக்கபட்டுள்ளது.  

## இதர தகவல்கள்
யுனெஸ்கோ உலக பாரம்பரிய தளமான கொன்யா-ஊர்கெஞ்சிக்கு வருகை தரும் சுற்றுலாப் பயணிகளின் முக்கிய தங்குமிடமாக தகோகுஸ் உள்ளது. இப்பகுதியின் சில முக்கிய விவசாய பொருட்களாக பருத்தி , சணல் போன்றவை உள்ளன. நகரமானது அமூ தாரியா ஆறுக்கு அருகாமையில் இருப்பதால் இவை இங்கு பயிரிடப்படுகின்றன. இது கால்பந்து சங்கமான துரான் தசோகுஸின் அமைவிடமாகும் .  

1998 செப்டம்பர் 5, அன்று, ஏறக்குறைய 7 கிலோகிராம் எடையுள்ள எச் 5 என்ற விண்கல் தகோகுஸில் விழுந்தது.  

## குறிப்பிடத்தக்க நபர்கள்

- யக்ஷிகெல்டி ககாயேவ் (1959-) - அரசியல்வாதி, எண்ணெய் வள அமைச்சர்.

## விளையாட்டு
இந்த நகரத்தில் இரண்டு விளையாட்டு அரங்கங்கள் உள்ளன. அவை ஸ்போர்ட் டாப்லூமி ஸ்டேடியம், கராஸிஸ்லிக் ஸ்டேடியம் என்பவன ஆகும்.
# ஆல் நிப்பான் ஏர்வேஸ்


**ஆல் நிப்பான் ஏர்வேஸ்** (*All Nippon Airways*), யப்பான்னின் தோக்கியோவில் மினாடோவில் தலைமையிடமாகக் கொண்ட விமான நிறுவனம் ஆகும். இது பயணிகளுக்கான விமானங்களை இயக்குகிறது. சப்பானிலுள்ள ஏர்லைன் நிறுவனங்களில் இது மிகப்பெரியது ஆகும். இந் நிறுவனம் உள்நாட்டு மற்றும் பன்னாட்டு வானூர்தி சேவைகளை வழங்குகிறது. 2016 ஆம் ஆண்டு கணக்கின்படி 20,000 க்கும் அதிகமான ஊழியர்களை கொண்டு இயங்குகிறது.  

## வரலாறு
**ஏன்ஏ** 1952 ஆம் ஆண்டு நிப்பான் உலங்கு வானூர்தி போக்குவரத்து கம்பெனி *(Japan Helicopter and Aeroplane Transports Company)* என்ற பெயரில் 27 திசம்பர் 1952 இல் ஆரம்பிக்கப்பட்டது.  
1960–1983 ஆண்டுகளில் ஏன்ஏ]]  

## சேரிடங்கள்
| நாடு | நகரம் | வானூர்தி நிலையம் | குறிப்புகள் | சான்று |
| --- | --- | --- | --- | --- |
| ஆத்திரேலியா | பிரிஸ்பேன் | பிரிஸ்பேன் வானூர்தி நிலையம் | align= | align= |
| பேர்த் | பேர்த் வானூர்தி நிலையம் | align= | align= |  |
| சிட்னி | சிட்னி வானூர்தி நிலையம் | align= | align= |  |
# எம். எம். லாரன்சு

**எம். எம். லாரன்சு** ஒரு இந்திய அரசியல்வாதியும், மற்றும் இந்தியப் பொதுவுடமைக் கட்சியின் (மார்க்சிஸ்ட்) உறுப்பினரும் ஆவார்.  

லாரன்சுஸ 1998 வரை கட்சியின் மத்திய குழுவின் உறுப்பினராக பணியாற்றினார். கேரளாவில் இடது ஜனநாயக முன்னணியின் குழுத்தலைவராக இருந்தார். 1980 முதல் 1984 வரை இடுக்கி தொகுதியில் நாடாளுமன்ற உறுப்பினராக பணியாற்றினார்.  

இந்தியப் பொதுவுடைமைக் கட்சியின் மத்திய குழுவிலிருந்து விலகியதைத் தொடர்ந்து, அவர் எர்ணாகுளம் மாவட்டத்தில் உள்ளூர் மட்டத்தில் பங்கு வகித்தார், அங்கு அவர் இந்திய தொழிற்சங்கங்களின் மையத்தின் (சிஐடியு) தலைவராகவும், கொச்சின் துறைமுகத் தொழிலாளர் சங்கத்தின் தலைவராகவும் இருந்தார்.
# குவகாத்தி மேற்கு சட்டமன்றத் தொகுதி

**குவகாத்தி மேற்கு சட்டமன்றத் தொகுதி** (Gauhati West Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது குவகாத்தி மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | ஜி. கலிதா | இந்தியப் பொதுவுடைமைக் கட்சி |
| 1972 | பைரன் ராம் பூக்குன் | இந்திய தேசிய காங்கிரசு |
| 1978 | கிரண் சந்திர பெஸ்பருவா | ஜனதா கட்சி |
| 1983 | தாரெணி | இந்திய தேசிய காங்கிரசு |
| 1985 | ராமேந்திர நாராயண் கலிதா | சுயேச்சை |
| 1991 | ராமேந்திர நாராயண் கலிதா | நதூன் அசாம் கண பரிசத் |
| 1996 | ராமேந்திர நாராயண் கலிதா | அசாம் கண பரிசத் |
| 2001 | ஹேமந்த தாலுக்தார் | இந்திய தேசிய காங்கிரசு |
| 2006 | ராமேந்திர நாராயண் கலிதா | அசாம் கண பரிசத் |
| 2011 | ஹேமந்த தாலுக்தார் | இந்திய தேசிய காங்கிரசு |
| 2016 | ராமேந்திர நாராயண் கலிதா | அசாம் கண பரிசத் |
| 2021 | ராமேந்திர நாராயண் கலிதா | அசாம் கண பரிசத் |
# தலைநகர் பகுதி


**தலைநகர் பகுதி,** (*Capital region*) **தேசிய தலைநகர் பகுதி**, அல்லது **தலைநகர் பிரதேசம்** என்றும் அழைக்கப்படுகிறது, இது ஒரு நாட்டின் தலைநகரத்தை சுற்றியுள்ள பகுதிகளை உள்ளடக்கியது ஆகும்.  

## முதல் நிலை நிர்வாக நாடுகளின் துணைப்பிரிவுகள்
**முதல் நிலை நிர்வாக நாடுகளின் துணைப்பிரிவுகள் பட்டியல்கள்**

| ஆஸ்திரேலிய தலைநகரப் பிரதேசம் | ஓசியானியா |  |
| --- | --- | --- |
| பிரசெல்சு தலைநகரப் பகுதி | ஐரோப்பா |  |
| டென்மார்க்கு தலைநகரப் பகுதி | ஐரோப்பா |  |
| பின்லாந்து தலைநகரப் பகுதி | ஐரோப்பா |  |
| ஐசுலாந்து தலைநகரப் பகுதி | ஐரோப்பா |  |
| இந்தியா தலைநகரப் பகுதி | தெற்கு ஆசியா |  |
| இந்தோனேசியா தலைநகரப் பகுதி | தென்கிழக்காசியா |  |
| சப்பான் தலைநகரப் பகுதி | கிழக்காசியா |  |
| சீனா தலைநகரப் பொருளாதார மண்டலம் | கிழக்காசியா |  |
| பாக்கித்தான் தலைநகரப் பிரதேசம் | தெற்கு ஆசியா |  |
| பிலிப்பீன்சு தலைநகரப் பகுதி | தென்கிழக்காசியா |  |
| தென்கொரியா தலைநகரப் பகுதி | கிழக்காசியா |  |
| தைவான் தலைநகரப் பகுதி | கிழக்காசியா |  |
| வியட்நாமின் தலைநகரப் பகுதி | தென்கிழக்காசியா | } |

## இரண்டாம் நிலை நிர்வாக நாடுகளின் துணைப்பிரிவுகள்
| ஆந்திரப் பிரதேசத் தலைநகர் வலயம் | ஆந்திரப் பிரதேசம் |  |
| --- | --- | --- |
| ஆல்பர்ட்டா |  |  |
| மாவட்ட தலைநகரப் பகுதி | பிரிட்டிசு கொலம்பியா |  |
| மாவட்ட தலைநகரப் பகுதி |  |  |
| கியூபெக் நகரம் | கியூபெக் |  |
| சண்டிகர் தலைநகர வட்டாரம் | சண்டிகர் |  |
| பெருநகர சென்னை மாநகராட்சி | தமிழ்நாடு | } |
# லட்சுமி நரசிம்ம சுவாமி கோயில், பென்னா அஹோபிலம்



**இலட்சுமி நரசிம்ம சுவாமி கோயில்** ("Lakshmi Narasimha swamy temple") என்பது இந்தியாவின் ஆந்திரப் பிரதேச மாநிலம், அனந்தபூர் மாவட்டம், பென்னா அஹோபில்லத்தில், பென்னாா் ஆற்றின் கரையில் அமைந்துள்ள ஒரு பெருமாள் கோயில் ஆகும்..  

## இடம்

இந்தியாவில் ஆந்திரா மாநிலம் கா்னுால் மாவட்டத்தில் லட்சுமி நரசிம்ம சுவாமி கோவில் அமைந்துள்ளது. இது கா்னுாலில் இருந்து 134.5 கி.மீ தொலைவிலும், இந்தியாவில் இருந்து 63 கி.மீ தொலைவிலும் அமைந்துள்ளது. இது அல்லகாடாவில் இருந்து 26 கி.மீ துாரத்தில் உள்ளது.  

## கோவிலின் வரலாறு

5 அடி 3 அங்குல அளவைக் கொண்ட லட்சமி நரசிம்ம சுவாமியின் கால் தடத்தில் இந்த கோயில் கட்டப்பட்டது.  

கோயில் நேரம் காலை 8 மணி முதல் 11 மணி வரையிலும், மாலை 5:30 முதல் இரவு 8:30 வரையிலும் இருக்கும்.  

திருமண விழாக்களுக்கு இந்த கோயில் ஒரு பிரபலமான இடம்.  

ஆண்டு தோறும் ஏப்ரல் மாதத்தில் ஒரு பொிய காா் திருவிழா நடத்தப்படுகிறது.  

## கேலரி
# பிரசன்னா வெங்கடேஸ்வரர் கோயில், அப்பலயகுந்தா



**ஸ்ரீ பிரசன்ன வெங்கடேஸ்வர சுவாமி கோயில்** *Sri Prasanna Venkateswara Swamy Temple* இந்தியாவின் ஆந்திரா மாநிலம் சித்தூர் மாவட்டத்தில், திருப்பதியில் இருந்து 16 கி.மீ தொலைவில் உள்ள அப்பலயகுண்டத்தில் அமைந்துள்ள ஒரு வைணவ கோயில் ஆகும். இந்த கோயிலின் மூலவர் பிரசன்னா வெங்கடேஸ்வரா் ஆவார். மற்ற வழக்கமான வெங்கடேஸ்வரர் கோயில்களைப் போல் இல்லாமல் மூலவரின் வலது கை அபய முத்திரை காட்டியவாறு உள்ளது.  

## வரலாறு

இந்த கோயில் கி.பி 1232 ஆம் ஆண்டில் காா்வேடினகரம் மன்னா் சிறீ வெங்கட பெருமாள ராஜீ பிரம்மதேவா மகாராஜாவால் கட்டப்பட்டது.  

## நிா்வாகம்

இந்த கோயிலை 1988 முதல் திருமலை திருப்பதி தேவஸ்தானங்கள் நிா்வகிக்கின்றனா்.
# கல்யாண வெங்கடேஸ்வரர் கோயில், நாராயணவனம்

**ஸ்ரீ கல்யாண வெங்கடேஸ்வரர் சுவாமி கோயில்** (Sri Kalyana Venkateswaraswamy Temple) இந்தியாவின் ஆந்திரா மாநிலத்தில் சித்துாா் மாவட்டத்தில் உள்ள நாராயணவனம் என்ற நகரத்தில் அமைந்துள்ள ஒரு இந்து வைணவ கோயில் ஆகும். இந்த கோயில் விஷ்ணுவின் அவதாரமான கல்யாண வெங்கடேஸ்வரருக்கு அா்பணிக்கப்பட்டுள்ளது. புட்டூருக்கு கிழக்கே 2 கி.மீ தொலைவிலும், திருப்பதிக்கு தெற்கே 45 கி.மீ தொலைவிலும் இந்த கோயில் அமைந்துள்ளது. வெங்கடேஸ்வரா் இந்த இடத்தில் பத்மாவதியை மணந்து பின்னா் திருமலைக்குச் சென்றாா் என்று நம்பப்படுகிறது.  

## புராணம்
புராணத்தின் படி இந்த பிராந்தியத்தை ஆளுகின்ற அகசராஜ மன்னனின் தலைநகரம் நாராயணவனம். திருப்பசல, வெங்கடேஸ்வரா் கோயிலின் முதன்மை தெய்வமான வெங்கடேஸ்வரரை, திருச்சனுாா் பத்மாவதி கோயிலின் முதன்மை தெய்வமான அகசராஜா தனது மகள் பத்மாவதியின் திருமணத்தை இந்த இடத்தில் நிகழ்தினாா்.  

## வரலாறு

கி.பி1541 ஆம் ஆண்டில் இந்த கோயில் நிர்மாணிக்கப்பட்டது. இது பிற்காலத்தில் விரிவுபடுத்தப்பட்டது.  

## நிா்வாகம்

தற்போது இந்தக் கோயிலை திருமலை திருப்பதி தேவஸ்தானங்கள் நிா்வகித்து வருகின்றன.  

## பூஜைகள் மற்றும் பண்டிகைகள்

வைகனாச ஆகமத்தின் படி தினசாி சடங்குகள் நடத்தப்படுகின்றன.
# ஹாஜோ சட்டமன்றத் தொகுதி

**ஹாஜோ சட்டமன்றத் தொகுதி** (Hajo Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது குவகாத்தி மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | பிஷ்ணுராம் மேதி | இந்திய தேசிய காங்கிரசு |
| 1957 | பிஷ்ணுராம் மேதி | இந்திய தேசிய காங்கிரசு |
| 1958 | மகேந்திர மோகன் சௌத்ரி | இந்திய தேசிய காங்கிரசு |
| 1962 | மகேந்திர மோகன் சௌத்ரி | இந்திய தேசிய காங்கிரசு |
| 1967 | பிஷ்ணுராம் மேதி | இந்திய தேசிய காங்கிரசு |
| 1978 | ரபீந்திர நாத் மாலாக்கர் | ஜனதா கட்சி |
| 1983 | பர்கத்துல்லா | இந்திய தேசிய காங்கிரசு |
| 1985 | காமாக்ய சரண் சௌத்ரி | சுயேச்சை |
| 1991 | பதன் பருவா | நதூன் அசாம் கண பரிசத் |
| 1996 | நூருல் உசேன் | அசாம் கண பரிசத் |
| 2001 | ஹேரண் தாஸ் | இந்திய தேசிய காங்கிரசு |
| 2006 | நூருல் உசேன் | அசாம் கண பரிசத் |
| 2011 | திவெப்பென் பதக் | அகில இந்திய திரிணாமுல் காங்கிரசு |
| 2016 | சுமன் ஹரிப்பிரியா | பாரதிய ஜனதா கட்சி |
| 2021 | சுமன் ஹரிப்பிரியா | பாரதிய ஜனதா கட்சி |
**குறிப்பு**  
:1.இடைத்தேர்தல்.
# வீரஞ்சனேய கோயில், அர்த்தகிரி



**வீராஞ்சனேய கோயில்** *Veeranjaneya Temple* அா்த்தகிாி மலையில் உள்ள ஒரு கோயில் ஆகும். இந்திய மாநிலமான ஆந்திராவின் சித்துாா் மாவட்டத்தில் அரகெண்டாவில் அமைந்திருக்கிறது.  

## சொற்பிறப்பியல்
அா்த்தகிாி என்பது மலையில் பாதி என்ற பொருளைக் கொண்டுள்ளது. இது திரேதாயுகத்தில் அனுமன் கொண்டு சென்ற அனுமன் சுமந்து சென்ற சஞ்சீவனி மலையிலிருந்து கீழே விழுந்த சிறு பகுதி என கூறப்படுகிறது. ஆகவே, இந்த மலையும், கோயிலும் ஆஞ்சநேயருக்கு அர்ப்பணிக்கப்பட்டவையாகும்.
# அஞ்சுமான் அரா பேகம்


**அஞ்சுமான் அரா பேகம்** (11 ஜனவரி 1942 - 29 மே 2004) ஒரு பங்களாதேஷ் பாடகர் ஆவார். 2003 ஆம் ஆண்டில் பங்களாதேஷ் அரசால் அவருக்கு ஏகுஷே பதக்கம் வழங்கப்பட்டது.  

## பின்னணி மற்றும் தொழில்
பேகம் ஜனவரி 11, 1942 அன்று போக்ராவில் காசிருதீன் தாலுகாதர் மற்றும் பேகம் சியான்னஹர் தாலுகாதர் ஆகியோருக்குப் பிறந்தார். அவர் தனது இரண்டு சகோதரர்கள் மற்றும் ஐந்து சகோதரிகளில் இளையவர். டாக்கா பல்கலைக்கழகத்தில் சமூகவியல் துறையில் இளங்கலைப் பட்டம் (ஹான்ஸ்) மற்றும் முதுகலைப் பட்டம் பெற்றார். அவர் 1958 இல் பின்னணிப் பாடகராகத் தனது வாழ்க்கையைத் தொடங்கினார். அவர் திரைப்படம், தொலைக்காட்சி மற்றும் மேடையில் பாடினார். இவருடைய குறிப்பிடத்தக்க பாடல்களை துமி அஷ்பே போலே, அக்சர் ஹாடே, சாவி சுவரநேர் பிரந்தோர், கோகோன்சோனா*,* சட்னி*,* *ப்ரிஷ்டி ஜோஹோன்* மற்றும் ஷாதி ரோஞ்சர் ஆகியவை அடங்கும்.  

1964 ஆம் ஆண்டில் பங்களாதேஷ் தொலைக்காட்சியில் ஒளிபரப்பப்பட்ட முதல் பாடல்களில் ஒன்றை பேகம் வழங்கினார்.  

## தனிப்பட்ட வாழ்க்கை
பேகம் மசூத் ஆலம் சித்திகியை மணந்தார். இவர்களிருவருக்கும் ஒரு மகன் தாரிக் மஸ்ரூர், ஒரு மகள் உமானா அஞ்சலின் ஆகியோர் பிறந்தனர். அவரது மூத்த சகோதரிகள் பேகம் ஜபுன்னேசா ஜமால், ஒரு பாடலாசிரியர் மற்றும் கல்வியாளர் ஆவார், மற்றொரு சகோதரி மஹபூப் அரா வானொலி மற்றும் தொலைக்காட்சியின் பாடகர் ஆவார். அவரது மருமகள், ஜீனத் ரஹானா, ஒரு குரலிசைக் கலைஞர் ஆவார் மற்றும் ரூனா லைலா அவரது மைத்துனி ஆவார்.  

## விருதுகள்

- ஏகுஷே பாடக் (2003)
- தரோகலோக் விருது
- பங்களாதேஷ் ஷில்பகலா அகாடமியின் குனிஜன் விருது
- கோலோதானி பாடக்
# எகிப்திய சூரியக் கோயில்கள்

நகரத்தில் மன்னர் நையுசெர்ரே இனி எழப்பிய இரா எனும் சூரியக் கடவுள் கோயில், ஆண்டு கிமு 25-ஆம் நூற்றாண்டு]]  
அக்கெனதென் (நடுவில்) மற்றும் தன் குடும்பத்தினருடன் அதின் எனும் சூரியக் கதிர் கடவுளை வழிபடுதல்]]  

அக்கெனதென், இராணி நெஃபர்டீட்டீ ஆகியோர் சூரியக் கதிர் கடவுள் அதின்னை வழிபடுதல்</>]]  

**எகிப்திய சூரியக் கோயில்கள்** (**Egyptian sun temples**) பண்டைய எகிப்தின் வளமையைக் குறிக்கும் இரா எனும் சூரியக் கடவுளுக்கு, கிமு 25-ஆம் நூற்றாண்டில் பழைய எகிப்திய இராச்சியத்தை ஆண்ட ஐந்தாம் வம்சத்தின் நியூசெர்ரே இனி, யுசர்காப், சகுரா உள்ளிட்ட மன்னர்கள் மெம்பிசு, அபுசிர், கர்னாக் போன்ற நகரங்களில் சூரியக் கோயில்களை எழுப்பினர். பின்னர் புதிய எகிப்து இராச்சியத்தை ஆண்ட 18-ஆம் வம்சத்தின் பார்வோன் அக்கெனதென் என்பவர் அதின் எனும் சூரியக் கடவுளுக்கு கர்னாக், தீபை ஆகிய நகரங்களில் சூரியக் கோயில்களை எழுப்பினார்.
# சோனோமின் உட்வால்

**சோனோமின் உட்வால்** (21 பிப்ரவரி 1921 - 1991) ஒரு மங்கோலிய மகளிர் தலைவர், அரசியல்வாதி மற்றும் எழுத்தாளர் ஆவார்.  

அவர் பிப்ரவரி 21, 1921 இல் பல்கன் மாகாணத்தின் டாஷின்சிலென் என்ற இடத்தில் பிறந்தார். அவர் 1956-1958 இல் மங்கோலிய தொழிற்சங்கத்தின் மத்திய கவுன்சிலின் தலைவராக பணியாற்றினார்; முதல் செயலாளரும் பின்னர் மங்கோலிய எழுத்தாளர் சங்கத்தின் தலைவரும், 1973-1982இல் மங்கோலிய மகளிர் குழுவின் தலைவரும் புரட்சிகர போராட்டத்தின் படைவீரர் குழுவின் துணைத் தலைவரும் ஆவார். உட்வால் 1951-1986 க்கு இடையில் பல்வேறு தொகுதிகளில் நாடாளுமன்ற உறுப்பினராகத் தேர்ந்தெடுக்கப்பட்டதோடு, நாடாளுமன்றத் துணைத் தலைவராகவும் தேர்ந்தெடுக்கப்பட்டார். 1966 ஆம் ஆண்டில் அவர் மங்கோலிய மக்கள் புரட்சிகரக் கட்சியின் மத்திய குழுவில் சேர்ந்து 1990 ஆம் ஆண்டில் வெளியேறினார்.  

ஒரு எழுத்தாளராக, உட்வால் *ஓட்ஜெரல்* (1957), *தி ஃபர்ஸ்ட் தேர்ட்டீன்*, *கட்டான்பாதர்*, *டுவா ஆகல்லாக்* (1974) *மக்சர்ஜாவ்*, மற்றும் *கிரேட் டெஸ்டினி* (1973) போன்ற நாவல்களையும், ஏராளமான சிறுகதைகளையும் எழுதினார். அவரது படைப்புகள் பல மொழிகளில் மொழிபெயர்க்கப்பட்டுள்ளன. "முக்கிய சிறுகதை எழுத்தாளர்" என்று வர்ணிக்கப்பட்ட இவருக்கு 1965 ஆம் ஆண்டில் உலக அமைதி கவுன்சிலின் அமைதிக்கான ஜோலியட்-கியூரி தங்க பதக்கம் மற்றும் 1971 இல் இலக்கியத்திற்கான ஆப்ரோ-ஆசிய தாமரை பரிசும் வழங்கப்பட்டது . 1967 ஆம் ஆண்டில் சோவியத் இலக்கியத்தில் மங்கோலிய இலக்கியத்தின் வளர்ச்சியில் முக்கியப் பங்கு வகித்ததாக அவர் குறிப்பிடப்பட்டார்.
# அன்னவரம் சத்தியநாராயண கோயில்



**ஸ்ரீ வீரவேங்கட சத்தியநாராயண சுவாமி கோயில்** (Sri Veera Venkata Satyanarayanaswamy Temple) அல்லது அன்னவரம் கோயில் என்பது இந்தியாவின் ஆந்திர மாநிலத்தின் கிழக்கு கோதாவரி மாவட்டத்தில் உள்ள அன்னவரம் நகாில் அமைந்துள்ள ஒரு வைணவக் கோயில் ஆகும். இந்தக் கோயில் இரத்தனகிாி என பெயாிடப்பட்ட குன்றில் உள்ளது. இக்கோயில் விஷ்ணுவின் அவதாரமான வீரவேங்கட சத்தியநாராயணனுக்கு அா்பணிக்கப்பட்டுள்ளது.  

## நிா்வாகம்

இந்த கோயில் பணிகள் ஆந்திராவின் எண்டோமென்ட்ஸ் திணைக்களத்தின் கீழ் நிா்வகிக்கப்படுகிறது.  

## கட்டிடக்கலை
பம்பா நதிக்கரையில் ரத்தினகிாி மலையில் இக்கோயில் அமைந்திருக்கிறது. இக்கோயிலில் அமைக்கப்பட்டுள்ள படிகள் மீது ஏறிச்சென்றோ அல்லது சாலை வழியாகவோ (3 கி.மீ) செல்லலாம். இந்தக் கோயில் நான்கு மூலைகளில் அமைக்கப்பட்ட சக்கரங்களால் இக்கோயில் தேரை ஒத்திருக்கிறது. பிரதான கருவறை இரண்டு தளங்களைக் கொண்டுள்ளது. மேலும் பிரதான நுழைவு வாயிலில் தங்கமுலாம் பூசப்பட்டிருக்கிறது. சத்தியநாராயண விரதங்களை நடத்துவதற்காக, இந்த கோயில் மண்டபம் ஒன்று உள்ளது.  

## பூஜைகள் மற்றும் பண்டிகைகள்
- சத்தியநாராயண பூஜை
# கன் பாவோ

**கன் பாவோ** ( [kân.pàu] ) ( FL. 315, இறப்பு 336) ஒரு சீன வரலாற்றாசிரியர் மற்றும் ஜின் என்ற பேரரசர் யுவானின் அரசவையினில் எழுத்தாளரும் ஆவார் . அவர் தெற்கு ஹெனானைப் பூர்வீகமாகக் கொண்டவர் . தனது குழந்தைப் பருவத்திலும் இளமையிலும் பண்டைய இலக்கியங்களை விடாமுயற்சியுடன் ஆய்வு செய்த பின்னர், கான் பாவோ நீதிமன்றத்தில் வரலாற்று அலுவலகத் தலைவராக நியமிக்கப்பட்டார். அவரது *சின்-சியில்* அவர் வெளிப்படுத்திய அவரது திறமைகளை அங்கீகரிப்பதற்காக அவருக்கு இந்த பதவி வழங்கப்பட்டது, இது முந்தைய நீதிமன்ற நடவடிக்கைகளின் எழுதப்பட்ட கணக்கு ஆகும்.  

கன் பாவ் பின்னர் நீதிமன்றத்தில் மற்ற முக்கியப் பதவிகளை வகித்தார், ஆனால் இன்று அவர் தொகுத்த *சவ்ஷென் ஜி* புத்தகத்திற்காக அவர் சிறப்பாக நினைவுகூரப்படுகிறார். ஜிகுவாய் வகையின் மிக முக்கியமான ஆரம்ப உதாரணம் ஆகும். இந்த புத்தகம் பல நூறு சிறுகதைகள் மற்றும் ஆவிகள் மற்றும் இயற்கைக்கு அப்பாற்பட்ட நிகழ்வுகள் பற்றிய சாட்சி அறிக்கைகளை உள்ளடக்கியது. ஒரு சமகால வாழ்க்கை வரலாற்றில், கன் பாவ் தனது தந்தையுடன் உறவு வைத்திருந்த ஒரு பணிப்பெண்ணை அடக்கம் செய்தபின், இந்த விஷயங்களில் ஆர்வம் காட்டியதாகக் குறிப்பிடுகிறார், குடும்பத்தின் மற்றவர்கள் பணிப்பெண் ஒரு பேயின் உதவியுடன் மூடி வைக்கப்பட்ட கல்லறைக்குள் 10 வருடங்களுக்கும் மேலாக உயிர் பிழைத்திருப்பதைக் கண்டறிந்தனர் அது அவளுக்காக உணவைக் கொண்டு வந்தது.
# சகுரா பிரமிடு



**சகுராவின் பிரமிடு** (**Pyramid of Sahure**) பண்டைய எகிப்தின் பழைய இராச்சியத்தை கிமு 25-ஆம் நூற்றாண்டின் துவக்கத்தில் ஆண்ட ஐந்தாம் வம்ச மன்ன்ர் சகுரா என்பவர் தனது இறப்பிற்கு பின், தனது உடலை அடக்கம் செய்வதற்காக, அபுசிர் நகரத்தில் பிரமிடை கட்டத் துவக்கப் பணிகள் மேற்கொண்டார். சுண்ணக்கற்களால் சகுராவின் பிரமிடை அவரது வாரிசான மன்னர் யுசர்காப் கட்டி முடித்தார். இப்பிரமிடில் மன்னர் சகுராவின் உடல் மம்மியாக்கி அடக்கம் செய்யப்பட்டது. பிரமிடு அருகில் மன்னர் சகுரேவின் கல்லறைக் கோயிலும் கட்டப்பட்டது.  

சகுரா பிரமிடு உயரமும், அடிப்பாகமும் கொண்டது. கனமும் கொண்டது. சரிவும் கொண்டது.  

யின் கல்லறைக் கோயில்; மற்றும் E) பிரமிடுவிற்குள் செல்லும் பாதை]]
# பர்கேத்ரி சட்டமன்றத் தொகுதி

**பர்கேத்ரி சட்டமன்றத் தொகுதி** (Barkhetry Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது குவகாத்தி மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1978 | சேக் சந்த் முகம்மது | ஜனதா கட்சி |
| 1983 | சேக் சந்த் முகம்மது | இந்திய தேசிய காங்கிரசு |
| 1985 | புலகேஷ் பருவா | சுயேச்சை |
| 1991 | பூமிதர் பார்மன் | இந்திய தேசிய காங்கிரசு |
| 1996 | புலகேஷ் பருவா | அசாம் கண பரிசத் |
| 2001 | பூமிதர் பார்மன் | இந்திய தேசிய காங்கிரசு |
| 2006 | பூமிதர் பார்மன் | இந்திய தேசிய காங்கிரசு |
| 2011 | பூமிதர் பார்மன் | இந்திய தேசிய காங்கிரசு |
| 2016 | நாராயண் தேகா | பாரதிய ஜனதா கட்சி |
| 2021 | திகந்தா பார்மன் | இந்திய தேசிய காங்கிரசு |
# 1679 ஆர்மீனிய நிலநடுக்கம்


நிலநடுக்கத்தின் விளைவாக ஏராளமான கட்டடங்கள் அழிந்தன. யெரெவனில் மிகவும் குறிப்பிடத்தக்க கட்டமைப்புகள் சேதமடைந்தன. யெரெவன் கோட்டை முற்றிலுமாக அழிக்கப்பட்டது, அவ்வாறு அழிந்தவைகளில் பின்வரும் தேவாலயங்களும் இருந்தன: போகோஸ்-பெட்ரோஸ், கட்டோகிகே, சோராவர் மற்றும் கெத்செமனே சேப்பல்.  

அருகிலுள்ள கனகர் கிராமம் முற்றிலுமாக அழிக்கப்பட்டது. கார்னியின் பண்டைய ஹெலனிஸ்டிக் கோயிலும் சரிந்தது. அழிந்து போயின என்று கூறப்பட்டுள்ள பல தேவாலயங்கள் மற்றும் மடங்கள் ஹாவுட்ஸ் தார், புனித சார்கிஸ் மடாலயம், ஹோவ்ஹான்னாவாங்க், கெக்காட், மற்றும் கோர் விரப் ஆகியவை ஆகும்.
# வேதநாராயண கோயில், நாகலாபுரம்



**ஸ்ரீ வேதநாராயண கோயில்** *(Sri Vedanarayana Temple)* அல்லது **மத்ஸ்ய நாராயண கோயில்** என்பது இந்தியாவின் ஆந்திர மாநிலத்தின் சித்தூர் மாவட்டத்தில் நாகலபுரம் நகரில் அமைந்துள்ள இந்து-வைணவ கோயில் ஆகும். இந்த கோயில் விஷ்ணுவிற்கு மச்ச (மீன்) அவதாரம் வடிவத்தில் அர்ப்பணிக்கப்பட்டுள்ளது, மேலும் இது மத்ஸ்ய நாராயணா அல்லது வேத நாராயணா என்று குறிப்பிடப்படுகிறது. இந்தியாவில் திருமால் தசாவதாரங்களில் முதல் அவதாரமான மச்ச அவதாரமாகச் சித்தரிக்கப்படும் ஒரு சில கோயில்களில் ஒன்றாகும்.  

## நிர்வாகம்
இந்த கோயிலைத் திருமலை திருப்பதி தேவஸ்தானம் நிர்வகித்துவருகின்றது. இப்பண்டிகையின் போது ஒளிரும் சூரிய கதிர்கள் ஆண்டுதோறும் மூன்று நாட்கள் கர்பக்கிரகத்தில் உள்ள குலதெய்வமான வேதநாராயண மீது நேரடியாக விழுகின்றது. காலை கோயில் கோபுரத்தில் தொடங்கி மாலை கற்பா கிரகத்தின் மீது 360 அடி தூரம் பயணிக்கிறது. முதல் நாளில் கதிர்கள் தெய்வத்தின் அடிவாரத்திலும், இரண்டாவது நாள் நாவலிலும், மூன்றாம் நாள் கிரீடத்திலும் விழுகிறது.  

## பண்டிகைகள்
சூரிய பூஜை உற்சவம் கோயிலின் முக்கியமான பண்டிகைகளில் ஒன்றாகும். இப்பண்டிகையின் போது சூரியனின் கதிர்கள் நேரடியாகச் சூரிய அஸ்தமனத்திற்கு முன் மாலை நேரத்தில் மேற்கு நோக்கி எதிர்கொள்ளும் கர்பக்ரிஹாவில் உள்ள தெய்வத்தின் மீது விழுகின்றன.
# வராகசுவாமி கோயில், திருமலை

**ஸ்ரீ வராகசுவாமி கோயில்** *(Sri Varahaswamy Temple)* அல்லது **பூ வராகசாமி கோயில்** என்பது இந்தியாவின் ஆந்திர மாநிலத்தின் சித்தூர் மாவட்டம் திருப்பதியில் உள்ள திருமலை என்ற மலை நகரத்தில் அமைந்துள்ள ஒரு இந்து-வைணவத் கோயில். இந்த கோயில் விஷ்ணுவின் மூன்றாவது அவதாரமான வராக கடவுளுக்கு அர்ப்பணிக்கப்பட்டுள்ளது. சுவாமியின் புஷ்கரிணியின் வடமேற்கு மூலையில், திருமலை வெங்கடசாலபதி கோயிலின் வடக்கு வளாகத்தில் இந்த கோயில் அமைந்துள்ளது. இந்த கோயில் வெங்கடேசுவரர் சன்னதியை விடப் பழமையானது என்று நம்பப்படுகிறது.  

## மத முக்கியத்துவம்
புராணத்தின் படி, இரணியாட்சன் என்ற அரக்கனிடமிருந்து பூமியைக் காப்பாற்றிய பின்னர், விஷ்ணுவின் பன்றி அவதாரத்தில் வராக சுவாமி புஷ்கரிணியின் வடக்கு கரையில் தங்கியிருந்தார். எனவே திருமலை மலைகள் ஆதிவரகதலம் என்றும் குறிப்பிடப்படுகிறது.  

பக்தர்கள் வெங்கடாசலபதியினை வணங்குவதற்கு முன்பாக வராகசுவாமியின் தரிசனம் ("பார்வை") பெறப் பரிந்துரைக்கப்படுகிறார்கள். வராக தரிசனம் செய்யாமல் திருப்பதி யாத்திரை முழுமையடையாது என்று நம்பப்படுகிறது.  

## நிர்வாகம்
திருமலை வெங்கடாசலபதி கோயிலின் ஒரு பகுதியாக அமைந்துள்ள இக்கோயில் திருமலை திருப்பதி தேவஸ்தானத்தால் நிர்வகிக்கப்படுகிறது .  

## கட்டிடக்கலை
சுவாமி புஷ்கரிணியின் வடக்கு கரையில் அமைந்துள்ள இந்த பாறை கோயில் வெங்கடேஸ்வரர் கோயிலின் வடக்கு மாட தெருவிலிருந்து அணுகப்படுகிறது. வராக ஜெயந்தியும் கொண்டாடப்படுகிறது.
# கமல்பூர் சட்டமன்றத் தொகுதி

**கமல்பூர் சட்டமன்றத் தொகுதி** (Kamalpur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | மொஹெந்திரநாத் தேகா | சுயேச்சை |
| 1957 | சரத் சந்திர கோசுவாமி | இந்திய தேசிய காங்கிரசு |
| 1962 | சரத் சந்திர கோசுவாமி | இந்திய தேசிய காங்கிரசு |
| 1967 | எல். சௌத்ரி | பிரஜா சோசலிச கட்சி |
| 1978 | தய்பசக்தி தேகா | ஜனதா கட்சி |
| 1983 | மதுரா தேகா | இந்திய பொதுவுடமைக் கட்சி |
| 1985 | மைதுல் இசுலாம் போரா | சுயேச்சை |
| 1991 | ஹித்தேஸ்வர் தேகா | நதூன் அசாம் கண பரிசத் |
| 1996 | மைதுல் இசுலாம் போரா | அசாம் கண பரிசத் |
| 2001 | உத்தாரா கலிதா | இந்திய தேசிய காங்கிரசு |
| 2006 | உத்தாரா கலிதா | இந்திய தேசிய காங்கிரசு |
| 2011 | ஜதாப் சந்திர தேகா | பாரதிய ஜனதா கட்சி |
| 2016 | சத்யபிரத் கலிதா | அசாம் கண பரிசத் |
| 2021 | திகந்த கலிதா | பாரதிய ஜனதா கட்சி |
# சேசாசலம் மலை

**சேசாசலம் மலை** *(Seshachalam Hills)* இந்தியாவின், ஆந்திரப்பிரதேசத்தின் கிழக்கு தொடர்ச்சி மலைகளில் தெற்கில் உள்ளது.  

## புவியியல்
இந்தப்பகுதியானது முன்காம்ப்ரியன் காலத்தில் (3.8 பில்லியன் முதல் 540 மில்லியன் ஆண்டுகளுக்கு முன்பு வரை) உருவாக்கப்பட்டுள்ளன. இந்த மலைப்பகுதிகளில் உள்ள கனிமங்களில் மணற்கல் மற்றும் சுண்ணாம்புக் கல்லுடன் ஒன்றிணைக்கப்பட்ட சேல் அடங்கும். மேற்கு மற்றும் வடமேற்கில் உள்ள ராயலசீமா மலைப்பகுதிகளிலும், வடக்கே நந்தியால் பள்ளத்தாக்கிலும் இதன் எல்லைகள் உள்ளன.  

## மத முக்கியத்துவம்
திருப்பதி, மலைமீது அமைந்துள்ள, இந்துக்களின் புனித யாத்திரை நகரமாகும். இந்த மலைகளில் ஏழு சிகரங்கள் உள்ளன. அதாவது அஞ்சநாத்ரி, கருடாத்ரி, நாராயணாத்ரி, நீலாத்ரி, சேஷாத்ரி, வெங்கடாத்ரி மற்றும் விருஷபாத்ரி. கடல் மட்டத்திலிருந்து சுமார் 600 மீ (2,000 அடி) உயரத்தில் உள்ளது. ஏழு சிகரங்களும் இந்து புராணங்களில் பாம்புகளின் ராஜாவான ஆதிசேடரின் ஏழு தலைகளைக் குறிக்கும் என்று கூறப்படுகிறது. ஸ்ரீவேங்கடேஸ்வர தேசிய பூங்காவும் இந்த பகுதியில் அமைந்துள்ளது. புகழ்பெற்ற இயற்கை வளைவு, திருமலை மலையின் சேஷாச்சலம் மலைகளின் ஒரு பகுதியாகும். இது நடுத்தர மற்றும் உயர் புரோட்டரோசோயிக் ஈயானுக்கு இடையிலான காலத்தைச் சேர்ந்தது.  

## பாதுகாக்கப்பட்ட வனப்பகுதி
2010ல் இது ஒரு உயிர்க்கோள காப்பகமாக நியமிக்கப்பட்டது. இங்கு மருந்துகள், சோப்புகள், ஆன்மீக சடங்குகளில் பயன்படுத்தப்படும் செஞ்சந்தன காடுகள் அதிக அளவில் இப்பகுதியில் உள்ளன.  

## காட்சிமாடம்
# மாரி, துருக்குமனித்தான்


**மேரி** (*Mary*, முன்னர் **மெர்வ்**, **மேரு** மற்றும் **மார்கியானா** என்று அழைக்கபட்டது) என்பது துர்க்மெனிஸ்தானின் காராகும் பாலைவனத்தின் ஒரு பாலைவனச்சோலையில் அமைந்துள்ள ஒரு நகரமாகும். இது முர்கப் ஆற்றுப்பகுதியில் அமைந்துள்ளது. மேலும் இது மேரி மாகாணத்தின் தலைநகரமாகும். 2010 ஆம் ஆண்டில், மேரியின் மக்கள் தொகை 126,000 என்று இருந்தது. இதுவே 1989 ஆண்டைய மக்கள் தொகை கணக்கெடுப்பின்போது 92,000 என இருந்தது. பண்டைய நகரமான மெர்வின் இடிபாடுகள் நகரத்திற்கு அருகில் அமைந்துள்ளன.  

## வரலாறு
பண்டைய நகரமான மெர்வ் பட்டுப் பாதையில் ஒரு பலைவனச் சோலை நகரமாக இருந்தது. இது 12 ஆம் நூற்றாண்டில் மங்கோலியர்களால் அழிக்கப்பட்டு இதன் மக்கள் துடைத்தழிக்கபட்டனர். பட்டுப் பாதையில் அமைந்திருப்பதால், காலப்போக்கில் இது புத்துயிர் பெற்றது. 19 ஆம் நூற்றாண்டில் நாடோடிகளான தெக் போக்கிரிகளால் மீண்டும் அழிக்கப்பட்டது.  

இது 1884 இல் உருசியப் பேரரசால் கைப்பற்றபட்டது. இதன் விளைவாக ஆப்கானிஸ்தான், பிரித்தானிய படைகள் மற்றும் உருசிய பேரரிசின் படைகளுக்கு இடையே பஞ்ச்தே சம்பவம் ( குஷ்கா போர் ) நிகழ தூண்டுகோளானது. நவீன குடியேற்றம் அந்த ஆண்டின் பிற்பகுதியில் உருசிய இராணுவ மற்றும் நிர்வாக பதவி உருவாக்கபட்டது.  

கிரிமியன் போருக்குப் பின்னர் பிரித்தானிய மற்றும் உருசிய துருப்புகளுக்கு இடையேயான முதல் நேரடி மோதலில் 1918 ஆகத்தில் 40 பஞ்சாபி துருப்புக்கள் மற்றும் ஒரு பிரித்தானிய அதிகாரி அடங்கிய இயந்திரத் துப்பாக்கிப் பிரிவைக் கொண்ட பிரித்தானிய இந்திய இராணுவத்தின் ஒரு படை மெர்விற்கு அருகிலுள்ள போல்ஷிவிக்குகளை எதிர்த்தது.  

பரந்த அளவில் நீர்ப்பாசனத்தைப் பயன்படுத்துவதன் மூலம் பருத்தி உற்பத்தி மையமாக சோவியத் ஒன்றியத்தால் மேரி உருவாக்கப்பட்டது. 1968 ஆம் ஆண்டில், நகருக்கு மேற்கே 20 கிலோமீட்டர் தொலைவில் இயற்கை எரிவளியின் பெரும் இருப்பு கண்டுபிடிக்கப்பட்டது.  

சோவியத் ஒன்றியத்தின் சரிவு மற்றும் துர்க்மெனிஸ்தானின் விடுதலை அறிவிப்புக்குப் பிறகு, 1992 மே 18 அன்று மேரி நகரானது மேரி மாகாணத்தின் தலைநகராக மாறியது.  

2000 களில், நகரில் பல வீதிகள் மற்றும் பெரிய குடியிருப்பு வசதிகள் நிர்மாணிக்கபட்டன. நகரில் புதிய வானூர்தி நிலைய முனையம், துர்க்மென் மாநில மின் பொறியியல் நிறுவனம், அரங்கம், நூலகம், வரலாற்று அருங்காட்சியகம், ருஹியேட் அரண்மனை, மார்குஷ் ஹோட்டல், ஒரு மருத்துவ சோதனை மையம், ஈனே மஹ்ரி மருத்துவ மையம், குர்பங்குலி ஹஜ்ஜி பள்ளிவாசல், ஒரு விளையாட்டு அரங்கம், ஒரு குதிரையேற்ற வளாகம், ஒரு உள்ளரங்க நீச்சல் குளம், ஒரு தொடருந்து நிலையம் எனவும் பெருமளவிலான வீட்டு கட்டுமானமும் இன்னும் தொடர்கிறது.  

2012 ஆம் ஆண்டில், இந்த நகரம் சிஐஎஸ் அமைப்பால் கலாச்சார தலைநகரங்களில் ஒன்றாக அறிவிக்கப்பட்டது.  

## பொருளாதாரம்
மேரி நகரானது துர்க்மெனிஸ்தானின் நான்காவது பெரிய நகரம் ஆகும். இது நாட்டின் இரண்டு பெரிய ஏற்றுமதி தொழில்களான இயற்கை எரிவளி மற்றும் பருத்தி தொழில்களுக்கான ஒரு பெரிய தொழில்துறை மையமாகவும் உள்ளது. மேலும் இது பருத்தி, தானியங்கள், தோல், கம்பளி ஆகியவற்றிற்கான வர்த்தக மையமாகும்.  

## கலாச்சாரம்
மேரி அதன் பிராந்திய அருங்காட்சியகத்திற்காக பெயர் பெற்றது. இந்த நகரம் பண்டைய நகரமான மெர்வின் சிதைவுகள் உள்ள இடங்களுக்கு அருகில் உள்ளது.  

## விளையாட்டு
நகரத்தின் முக்கிய கால்பந்து அணி மேரி ஸ்டேடியத்தில் விளையாடும் மெர்வ் மேரி ஆகும்.  

## குறிப்பிடத்தக்க நபர்கள்

- அக்மமெடோவ் மைராட்கெல்டி, அரசியல்வாதி
- காதிர் சப்பர்லியேவ், அரசியல்வாதி
- யெலினா பொன்னர், மனித உரிமை ஆர்வலர்
- எட்வார்ட் அசாடோவ், கவிஞர் மற்றும் எழுத்தாளர்
- 

## காட்சியகம்
# ரங்கியா சட்டமன்றத் தொகுதி

**ரங்கியா சட்டமன்றத் தொகுதி** (Rangiya Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | தரணிதர் பசுமத்தாரி | இந்திய தேசிய காங்கிரசு |
| சித்திநாத் சர்மா | இந்திய தேசிய காங்கிரசு |  |
| 1957 | வைகுந்த நாத் தாஸ் | இந்திய தேசிய காங்கிரசு |
| சித்திநாத் சர்மா | இந்திய தேசிய காங்கிரசு |  |
| 1962 | சித்திநாத் சர்மா | இந்திய தேசிய காங்கிரசு |
| 1967 | காமி மோகன் சர்மா | இந்திய பொதுவுடமைக் கட்சி |
| 1972 | மனபேந்திர நாத் சர்மா | இந்திய தேசிய காங்கிரசு |
| 1978 | பூர்ணா போரோ | இந்தியப் பொதுவுடமைக் கட்சி (மார்க்சிஸ்ட்) |
| 1983 | பூர்ணா போரோ | இந்தியப் பொதுவுடமைக் கட்சி (மார்க்சிஸ்ட்) |
| 1985 | தானேஸ்வர் போரோ | சுயேச்சை |
| 1991 | தானேஸ்வர் போரோ | அசாம் கண பரிசத் |
| 1996 | தானேஸ்வர் போரோ | அசாம் கண பரிசத் |
| 2001 | புபனேஸ்வர் கலிதா | இந்திய தேசிய காங்கிரசு |
| 2006 | அனந்த தேகா | இந்தியப் பொதுவுடமைக் கட்சி (மார்க்சிஸ்ட்) |
| 2011 | ஞானஸ்யாம் கலிதா | இந்திய தேசிய காங்கிரசு |
| 2016 | பாபேஷ் கலிதா | பாரதிய ஜனதா கட்சி |
| 2021 | பாபேஷ் கலிதா | பாரதிய ஜனதா கட்சி |
# திருச்சானூர்

**திருச்சனூர்** (**அலமேலு** **மங்காபுரம்**, **சிர்தானூர்** என்றும் அழைக்கப்படுகிறது) என்பது இந்திய மாநிலமான ஆந்திராவின் சித்தூர் மாவட்டத்தில் உள்ள நகரமாகும். இது திருப்பதி (கிராமப்புற) மண்டலத்தின் மண்டல தலைமையகம் ஆகும். இது திருப்பதி நகர்ப்புற ஒருங்கிணைப்பின் ஒரு பகுதியாகும். இங்கு திருச்சானூர் பத்மாவதி கோயில் இருப்பதால் இந்த நகரம் இந்துக்களின் புனிதத் தலங்களுள் ஒன்றாகும்.  

## சொற்பிறப்பியல்
திருப்பதி மற்றும் அதனைச் சுற்றியுள்ள ஆயிரக்கணக்கான கல்வெட்டுகளிலிருந்து இந்நகரம் முதலில் அலருமேலுமங்கபுரம் என்று அழைக்கப்பட்டது. பின்னர் அலமேலுமங்காபுரமாக மருவியது.  

## வரலாறு
திருச்சனூர் பல்லவர்களின் ஆட்சியில் திருவென்கட்டத்தின் ஒரு பகுதியாக உருவாகியது, சோழர்களின் கீழ் ராஜேந்திர சோழமண்டலத்தின் ஒரு பகுதியாகவும் இருந்துள்ளது.  

## போக்குவரத்து
அலமேலுமங்காபுரம் சுமார் திருப்பதி மத்திய பேருந்து நிலையத்திலிருந்து 4 கிலோ மீட்ட தொலைவில் அமைந்துள்ளது. இரயில் நிலைய இணைப்பானது திருப்பதியிலிருந்து கிடைக்கிறது. இந்நிலையத்தினை *பி வகை* நிலையமாக மேம்படுத்தும் பணி தற்பொழுது நடைபெறுகிறது.  

## கல்வி
ஆரம்ப மற்றும் இடைநிலைப் பள்ளிக் கல்வி மாநில, உதவி பெறும் மற்றும் தனியார் பள்ளிகளால், மாநில பள்ளிக் கல்வித் துறையின் கீழ் வழங்கப்படுகிறது.  

## இதனையும் காண்க
- திருச்சானூர் பத்மாவதி கோயில்
# நல்பாரி சட்டமன்றத் தொகுதி

**நல்பாரி சட்டமன்றத் தொகுதி** (Nalbari Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1978 | நரேந்திர நாத் தத்தா | இந்தியப் பொதுவுடமைக் கட்சி (மார்க்சிஸ்ட்) |
| 1983 | சந்திரதர் கலிதா | சுயேச்சை |
| 1985 | நகேன் சர்மா | சுயேச்சை |
| 1991 | நகேன் சர்மா | அசாம் கண பரிசத் |
| 1996 | நகேன் சர்மா | அசாம் கண பரிசத் |
| 2000 | அலகா சர்மா | அசாம் கண பரிசத் |
| 2001 | மதன் கலிதா | இந்திய தேசிய காங்கிரசு |
| 2006 | அலகா சர்மா | அசாம் கண பரிசத் |
| 2011 | ஜெயந்த மல்லா பருவா | இந்திய தேசிய காங்கிரசு |
| 2016 | அசோக் சர்மா | பாரதிய ஜனதா கட்சி |
| 2021 | ஜெயந்த மல்லா பருவா | பாரதிய ஜனதா கட்சி |
**குறிப்பு**  
:1.இடைத்தேர்தல்.
# பானேரி சட்டமன்றத் தொகுதி

**பானேரி சட்டமன்றத் தொகுதி** (Panery Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | டேவிட்சன் பாபோரா | இந்திய தேசிய காங்கிரசு |
| 1957 | பக்கிரய் தேகா | சுயேச்சை |
| ஹீராலால் பட்டோவரி | சுயேச்சை |  |
| 1962 | பகதுர் பசுமத்தாரி | இந்திய தேசிய காங்கிரசு |
| 1967 | ஹீராலால் பட்டோவரி | சுயேச்சை |
| 1972 | ரமேஷ் சந்திர சகாரியா | இந்திய தேசிய காங்கிரசு |
| 1978 | ரமேஷ் சந்திர சகாரியா | சுயேச்சை |
| 1983 | மிருதுளா சகாரியா | இந்திய தேசிய காங்கிரசு |
| 1985 | துர்கா தாஸ் போரோ | சுயேச்சை |
| 1991 | கரேந்திர பசுமத்தாரி | சுயேச்சை |
| 1996 | குமுத் சந்திர தாஸ் | சுயேச்சை |
| 2001 | கமலி பசுமத்தாரி | சுயேச்சை |
| 2006 | கமலி பசுமத்தாரி | சுயேச்சை |
| 2011 | கமலி பசுமத்தாரி | போடோலாந்து மக்கள் முன்னணி |
| 2016 | கமலி பசுமத்தாரி | போடோலாந்து மக்கள் முன்னணி |
| 2021 | பிஸ்வஜித் தைமாரி | பாரதிய ஜனதா கட்சி |
# துர்க்மெனிஸ்தானின் பிராந்தியங்கள்


துர்க்மெனிஸ்தான் ஐந்து பிராந்தியங்களாக அல்லது *வெலாயட்லர்* மற்றும் ஒரு தலைநகர நகர மாவட்டமாக ( *şäher* ) *பிரிக்கப்பட்டுள்ளது* .  

துர்க்மெனிஸ்தான் ஐந்து மாகாணங்களாக பிரிக்கப்பட்டுள்ளது. அவை அஹால், பால்கன், தகோகுஸ், லெபாப், மேரி ஆகும். ஒவ்வொரு மாகாணமும் மாவட்டங்களாக பிரிக்கப்பட்டுள்ளது. துர்க்மெனிஸ்தானில் 50 மாவட்டங்கள், 24 மாநகரங்கள், 15 நகரங்கள், 76 கிராமங்கள் மற்றும் 553 கிராமப்புற சபைகள் மற்றும் 1903 கிராமப்புற குடியிருப்புகள் உள்ளன.  

துர்க்மெனிஸ்தானின் தலைநகரம் அசுகாபாத் ஆகும். இது மாகாண அளவிலான அதிகாரங்களைக் கொண்ட (வெலாயட்) நிர்வாக மற்றும் பிராந்திய அலகு ஆகும். அசுகாபாத் ஆறு மாவட்டங்களைக் கொண்டுள்ளது ( எட்ராப்ளர் ). அவை பாக்டியார்லிக் மாவட்டம், பெர்கரார்லிக் மாவட்டம், கோபெட்டாக் மாவட்டம், அர்ச்சபில் மாவட்டம், அபாதன் மாவட்டம், ருகாபாத் மாவட்டம் ஆகியவை ஆகும்.  
| *வரைபடத்தில் இல்லை* |
| --- |
பிராந்தியங்களின் தலைவர்கள் துர்க்மெனிஸ்தானின் சனாதிபதியால் நியமிக்கப்படுகிறார் (துர்க்மெனிஸ்தானின் அரசியலமைப்பு, பிரிவு 80-81).
# கலாய்காவொன் சட்டமன்றத் தொகுதி

**கலாய்காவொன் சட்டமன்றத் தொகுதி** (Kalaigaon Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது மங்கள்தோய் மக்களவைத் தொகுதியில் அடங்குகிறது.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1951 | தண்டிராம் தத்தா | சமூகவுடமைக் கட்சி |
| 1952 | தண்டிராம் தத்தா | பிரஜா சோசலிச கட்சி |
| 1962 | தண்டிராம் தத்தா | இந்திய தேசிய காங்கிரசு |
| 1967 | தண்டிராம் தத்தா | இந்திய தேசிய காங்கிரசு |
| 1972 | லக்‌ஷ்மி கந்த தத்தா | இந்திய தேசிய காங்கிரசு |
| 1978 | நகேன் சர்மா | ஜனதா கட்சி |
| 1985 | மகேந்திர மோகன் ராய் சௌத்ரி | சுயேச்சை |
| 1991 | ஜூ ராம் போரோ | சுயேச்சை |
| 1996 | மகேந்திர மோகன் ராய் சௌத்ரி | அசாம் கண பரிசத் |
| 2001 | நாது போரோ | சுயேச்சை |
| 2006 | மகேஸ்வர் போரோ | சுயேச்சை |
| 2011 | முகுந்த ராம் சௌத்ரி | அசாம் கண பரிசத் |
| 2016 | மகேஸ்வர் பரோ | போடோலாந்து மக்கள் முன்னணி |
| 2021 | துர்கா தாஸ் போரோ | போடோலாந்து மக்கள் முன்னணி |
**குறிப்பு**  
:1.இடைத்தேர்தல்.
# கோதண்டராம கோயில், திருப்பதி

இந்தியாவின் ஆந்திராவின் சித்தூர் மாவட்டத்தில் புனித நகரமான திருப்பதி நகரத்தில் உள்ள திருமலை வெங்கடாசலப்தி கோயிலுக்குப் பிறகு **ஸ்ரீ கோதண்டராமசாமி கோயில்** *(Sri Kodandaramaswamy Temple)* புகழ்பெற்ற கோயில்களில் ஒன்றாகும். சீதா மற்றும் இலட்சுமணருடன் விஷ்ணுவின் அவதாரமான இராமருக்கு இந்த கோயில் அர்ப்பணிக்கப்பட்டுள்ளது. இங்கு அனுமானுக்காக துணைக்கோயில் ஒன்றும் உள்ளது.  

## வரலாறு
### புராண
*வராக புராணத்தின்* படி, *திரேத யுகத்தின்* போது, ஸ்ரீராமர் இலங்கையிலிருந்து திரும்பியபோது சீதா தேவி மற்றும் இலட்சுமணருடன் இங்கு வசித்து வந்தார்.  

### இடைக்கால வரலாறு
இது கி.பி பத்தாம் நூற்றாண்டில் சோழர்களால் கட்டப்பட்டது.  

## நிர்வாகம்
இன்றைய கோயில் திருமலை திருப்பதி தேவஸ்தான வாரியத்தால் பராமரிக்கப்படுகிறது.  

## பண்டிகைகள்
ஸ்ரீராம நவமி தினத்தில் அனுமந்த வாகன சேவையும், தசமியில் ஸ்ரீசீதா இராமகல்யாணமும், ஏகாதசியில் ஸ்ரீராம பட்டாபிஷேக மகோத்சவமும் அடங்கிய இந்த கோயிலில் இராமநவாமி பெருமையுடன் கொண்டாடப்படுகிறது. ஒவ்வொரு ஆண்டும் மார்ச் மற்றும் ஏப்ரல் மாதங்களுக்கு இடையில் கொண்டாடப்படும் ஒன்பது நாள் வருடாந்திர பிரம்மோத்வங்கள் கோயிலின் மற்றொரு மிகப்பெரிய நிகழ்வாகும். ஸ்ரீராமச்சந்திர புட்கரிணியில் தெப்பம் ஒன்றில் ஸ்ரீராமரின் ஊர்வலமும் சீதா மற்றும் லட்சுமணனுடன் ஏப்ரல் மாதத்தில் கோவிலில் வருடாந்திர மூன்று நாள் தெப்போட்சவங்கள் (மிதவை திருவிழா) கொண்டாடப்படும்.
# சுவாமி விவேகானந்தா கோளரங்கம்


**சுவாமி விவேகானந்தா கோளரங்கம்** *(Swami Vivekananda Planetarium)* இந்தியாவிலுள்ள கருநாடக மாநிலத்தின் மங்களூர் நகரத்திலுள்ள பிலிகுலாவில் அமைந்துள்ளது. இக்கோளரங்கம் இந்தியாவின் 3டி 8கே எண்ணிம படவீழ்த்தி போன்ற நவீன வசதிகள் கொண்ட முதலாவது முப்பரிமாண கோளரங்கமாகும். பிலிகுலா மண்டல அறிவியல் மையத்தில் இக்கோளரங்கம் அமைந்துள்ளது.  

சுவாமி விவேகானந்தர் கோளரங்கத்தில் 18 மீ (59 அடி) விட்டம் கொண்ட ஒரு குவிமாடமும் 170 நபர்களுக்கான இருக்கை வசதியும் செய்யப்பட்டுள்ளது.  

நாங்கள் நட்சத்திரங்கள், விண்வெளி யுகத்தின் விடியல் மற்றும் காணப்படாத உலகின் மர்மங்கள் போன்ற முப்பரிமாண நிகழ்ச்சிகள் ஆங்கிலம் மற்றும் கன்னட மொழிகளில் வழங்கப்படுகின்றன. are presented in English and Kannada.
# முதலாம் நெபுகத்நேசர்



**முதலாம் நெபுகத்நேசர்** (**Nebuchadnezzar I**) பாபிலோனியாவின் இசின் இராச்சியத்தின் இரண்டாம் வம்சத்தின் நான்காம் மன்னர் ஆவார். இவர் பாபிலோனியாவை ஏறத்தாழ கிமு 1125 முதல் 1104 முடிய 22 ஆண்டுகள் ஆட்சி செய்தார். இவர் தனது ஆட்சிக் காலத்தில் அருகமைந்த ஈலாம் இராச்சியத்தை வென்று அங்கிருந்த கடவுள் மர்துக்கின் சிலையை மீண்டும் பாபிலோனுக்கு மீட்டு வந்தார். இவருக்கும் இரண்டாம் நெபுகாத்நேசர் மற்றும் நான்காம் நெபுகத்நேசருக்கும் எவ்வித தொடர்பும் இல்லை.  

முதலாம் நெபுகத்நேசர் அமோரிட்டுகளின் நிலத்தை வென்றவர் என்ற பட்டத்தைப் பெற்றவர். இவர் பாபிலோனியக் கடவுள்களான ஆதாத், என்லில் ஆகியவற்று நிப்பூர் நகரத்தில் செங்கற்களால் கோயில் கட்டினார்.
# மங்கோலியத் திரைப்படத்துறை

**மங்கோலியத் திரைப்படத்துறை** (Cinema of Mongolia) என்பது மங்கோலிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறை உருசியா நாட்டுத் திரைப்படத்துறையால் பெருதும் பாதிக்கப்பட்டுள்ளது. இது ஆசியாவின் பிற பகுதிகளில் உள்ள திரைத்துறையின் வளர்ச்சிகளிலிருந்து வேறுபடுகிறது.  

1903 மற்றும் 1913 க்கு இடையில் மங்கோலியாவில் முதல் ஒளிப்பதிவு நிகழ்ச்சிகள் நடந்தன என்று கருதப்படுகிறது. இது இளவரசர் டாக்ஸ் ஓச்சிரின் நம்ன்செரென் மற்றும் தலைநகர் பத்தூர்காவில் உள்ள ஜெப்சுண்டம்பா ஆகியோரின் தனிப்பட்ட ஒளிப்பதிவு நிகழ்வாகும். 1925 ஆம் ஆண்டில் சோசலிசப் புரட்சிக்குப் பின்னர் மங்கோலிய மக்கள் புரட்சிக் கட்சி ஐந்தாவது மாநாட்டில் திரைப்படங்களை வெகுஜன கல்வியின் கருவியாகப் பயன்படுத்த முடிவு செய்தது. 1934 இல் முதல் நிரந்தர திரையரங்கம் 'ஆர்ட்' என்ற பெயரில் தலைநகர் உலான் பத்தூரில் திறக்கப்பட்டது. 2011 ஆம் ஆண்டு நிலவரப்படி மங்கோலியா நாட்டில் 24 திரையரங்குகள் உள்ளன. மற்றும் 1,916,700 ஆம் திரைப்படங்கள் தயாரிக்கப்பட்டுள்ளது
# அலெக்சாண்டர் கிப்சு



**அலெக்சாண்டர் கிப்சு & நிறுவனம்** *(Alexander Gibbs & Co)* 1858 ஆம் ஆண்டில் நிறுவப்பட்ட ஒரு பிரித்தானிய வண்ணக் கண்ணாடி தயாரிப்பு நிறுவனமாகும்.  

அலெக்சாண்டர் கிப்சு தனது தந்தை ஐசக் அலெக்சாண்டர் கிப்சால் நிறுவப்பட்ட குடும்ப நிறுவனத்திலிருந்து பிரிந்து இந்நிறுவனத்தை தொடங்கினார். இந்நிறுவனம் 1915 ஆம் ஆண்டு வரை தொடர்ந்தது. முதலில் 38 பெட்போர்டு சதுக்கம் என்ற முகவரியில் அமைந்திருந்த நிறுவனம் பின்னர் 1876 இல் புளூம்சுபரி தெருவுக்கு மாற்றப்பட்டது.  

இங்கிலாந்தின் தேவோன் மாகாணத்திலுள்ள பைடுபோர்டு நகரத்தின் புனித மரியாள் தேவாலயத்தின் கிழக்கு சன்னல் 1865 ஆம் ஆண்டில் கிப்சு நிறுவனம் தயாரித்த வண்ணக் கண்ணாடியாகும். 1877 ஆம் ஆண்டு மார்கரெட்டு தெருவில் அமைந்துள்ள ஆல்செயிண்டுசு தேவாலயத்தின் கண்ணாடிகள் கிப்சின் விரிவான நிலைத்திருக்கும் கண்ணாடி வேலைப்பாடுகளாகும்.